ALEGERI PREZIDENTIALE 2014. Președinta Partidului Mișcarea Populară, Elena Udrea, a declarat că alegătorii ei vor vota așa cum le dictează valorile și principiile statului de drept, valorile democrației, indiferent de recomandări. Udrea i-a rugat pe alegătorii ei să vină la vot și a precizat că votul trebuie să fie anti-Ponta.

ALEGERI PREZIDENTIALE 2014."Ponta este un candidat care reprezintă baronii locali, care nu are respect pentru statul de drept. El nu a putut guverna astfel încât românii să aibă un trai decent. Ponta nu face față funcției de premier, cu atât mai puțin va face față funcție de președinte. Klaus Iohannis, candidatul ACL, a riscat soarta dreptei în aceste alegeri, deoarece a acceptat să candideze deși nu are statutul clarificat. În plus, a fugit de confruntarea cu mine și are o atitudine duplicitară față de statul de drept", a declarat Elena Udrea.

ALEGERI PREZIDENTIALE 2014. "Bătălia în turul I a fost pentru ca Elena Udrea să nu ocupe locul trei, electoratul să conteze cât mai puțin. Cu toată această bătălie, cei 500.000 de oameni care m-au votat vor face diferența. Dacă oamenii aceștia au avut atât de mult discernământ să mă voteze în ciuda tuturor atacurilor, este evident că vor ști exact ce au de făcut în turul II. Am fost singurul candidat care s-a luptat cu PSD și Victor Ponta. Măcar acum în turul II să vedem o luptă reală. Nu voi negocia nimic, nu am pretenția să spun că sunt stăpâna voturilor Este o aroganță.", a completat președinta PMP.



ALEGERI PREZIDENTIALE 2014. "PMP a avut cea mai dură și consistentă luptă cu PSD și Victor Ponta. Electoratul PMP este cel mai anti-Ponta și cel mai anti- PSD electorat. Chiar mai anti-Ponta decât ACL. De aceea, acest electorat va vota așa cum îi cer valorile și principiile statului de drept, indiferent de recomandări. Îi rog să vină la vot. Le cunosc orientarea, cunosc motivele pentru care vin să voteze.

Votul de duminică trebuie să fie un vot anti-Ponta", a concluzionat Elena Udrea.

ALEGERI PREZIDENTIALE 2014. Întrebată cum va vota ea, Udrea a declarat că ea a fost întotdeauna un mare adversar al PSD-ului și al lui Victor Ponta și va vota în funcție de aceste valori care o definesc.

Etichete: alegeri prezidentiale 2014, Elena Udrea, Klaus Iohannis